CYNGOR CYMUNED LLANBERIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**COFNODION CYFARFOD MIS MAI 2019:**

Cofnodion Cyfarfod y Cyngor a gynhaliwyd yn Y Ganolfan, Llanberis, nos Fercher yr 8fed o Fai, 2019 am

7.00 y.h.

**1 PRESENNOL ac YMDDIHEURIADAU:**

***Ward Padarn:*** Rhys ap Gwilym (Cadeirydd), Nicola Brown, Gwilym Evans, Bethan Holding, Aneuryn Jones, Cyng. Kevin Morris Jones, Helen Sharp, Trystan Thomas.

***Ward Peris:*** Iola Owen. Hefyd yn bresennol: Dei Tomos (Clerc).

***Ymddiheuriadau:***

**2 DATGAN BUDDIANT:**

Cofnodir, os yn berthnasol, o dan wahanol benawdau.

**3 ETHOL SWYDDOGION:**

Gyda’r Clerc yn y gadair etholwyd Rhys ap Gwilym a Bethan Holding y Cadeirydd a’r is Gadeirydd presennol am flwyddyn arall. Roedd y bleidlais yn unfrydol.

**4 CADARNHAU COFNODION:**

Cadarnhawyd cofnodion cyfarfod nos Fercher y 10fed o Ebrill, 2019 fel rhai cywir ac fe’u harwyddwyd gan y Cadeirydd. Cynnig ac eilio: IO / BH.

**5 MATERION YN CODI O’R COFNODION:**

***1. Y Fynwent:***

Adroddwyd fod trefniadau ar y gweill i gael pridd i lenwi ambell dwll a phant a oedd wedi ymddangos yn ddiweddar.

***2. Cau Gwasanaethau Ysbyty Gwynedd:***

Daeth ateb i’r llythyr a anfonwyd gan y Cadeirydd at nifer o bobl (Vaughan Gething yr Ysgrifennydd Iechyd, Mark Polin, Cadeirydd Bwrdd Iechyd Prifysgol Betsi Cadwaladr a Gary Doherty, Prif Weithredwr y Bwrdd) mewn perthynas a’r bwriad i gau yr Uned Fasgwlar yn YG a symud y gwasanaeth i Ysbyty Glan Clwyd. Er gwaetha apêl y Cyngor hwn a nifer o gynghorau eraill dywedwyd fod y penderfyniad wedi ei wneud i symud y gwasanaeth.

***3. Coed Doctor:***

Yn ôl y son mae’n ymddangos y bydd ymateb da i’r bwriad i gynnal cyfarfod cyhoeddus ymhen yr wythnos i drafod dyfodol y coed.

***4. Ymateb:***

Chafwyd dim ymateb hyd yn hyn i nifer o lythyrau eraill ynglyn a llifogydd, gwaith adeiladu a Ffordd Capel Coch.

***5. DAC Beachcroft:***

Derbyniwyd siec yr ‘excess’ fel rhan o’r gost o adnewyddu arwydd Croeso Nantperis ar ôl iddo gael ei chwalu gan feic modur mewn damwain y llynedd.

**6 MATERION ERAILL:**

***1. Cae Chwarae Gwaith Nwy (Cae Gas):***

Adroddwyd fod defaid yn ddiweddar wedi bod yn mynd i’r cae. Yn ôl pob tebyg mae’r defaid yn cael mynediad oherwydd fod yna fwlch rhwng y ffens a’r fynedfa. Penderfynwyd rhoi gwybod i CG.

**7 GOHEBIAETH:**

***1. Zurich:***

Derbyniwyd manylion yswiriant am y flwyddyn i ddod. Mae gan y Cyngor gytundeb 3 blynedd efo’r cwmni, cadarnhawyd y trefniant.

**8 ADRODDIAD ARIANNOL BLYNYDDOL:**

Cyflwynwyd adroddiad ariannol terfynnol am y flwyddyn yn diweddu ar yr 31ain o Fawrth 2019 gan y Clerc. Cyflwynwyd manylion gwariant a derbyniadau’r flwyddyn a chafwyd dadansoddiad o wariant ac fe gymharwyd hynny a’r flwyddyn flaenorol o ran gwahanol agweddau o waith y Cyngor. Derbyniwyd yr adroddiad yn unfrydol i’w drosglwyddo ymlaen i’r archwiliwr mewnol, sef Adran Archwilio Cyngor Gwynedd. Cynnig ac eilio: TT/BH.

***1/3***

|  |  |  |
| --- | --- | --- |
| **CYNGOR CYMUNED LLANBERIS** |   |   |
| ***Cysoni'r Banc 31 Mawrth 2019.*** | ***2018*** | ***2019*** |
| **Gweddill 01.04.2018** | 15794.57 | 9180.92 |
| (+) Derbyniadau | 25592.66 | 28897.74 |
| (-) Taliadau | 32206.31 | 33260.50 |
| **Gweddill 31.03.2019** | **9180.92** | **4818.16** |
| **Yn y Banc 31.03.2018** |   |   |
| Cyfrif Cyfredol | 7407.33 | 9758.46 |
| Cyfrif Cadw | 5345.19 | 5352.93 |
|   | 12752.52 | 15111.39 |
|   | 12752.52 | 15111.39 |
| Llai Sieciau nas talwyd | 3571.60 | 10293.23 |
| **Gweddill 31.03.2018** | **9180.92** | **4818.16** |

Ar ôl derbyn y fantolen derfynnol ail edrychwyd ar gyllideb y flwyddyn sydd i ddod gan addasu ychydig yma ac acw.

**9 MATERION ARIANNOL:**

**a)** **Yn y Banc ar yr 28ain o Ebrill, 2019**

**Cyfrif Cyfredol**: £3,378.66 **Cyfrif Cadw**: £5,353.84

**b) Cadarnhawyd y taliadau canlynol: £379.00**

**c) Arian a dderbyniwyd rhwng 29/03/2019 a 28/04/2019: £460.91**

Cynnig ac eilio: TT / GE

**10 LLWYBRAU A’R FYNWENT:**

Nodwyd fod y bont dros afon Dudodyn yn dal heb ei hail adeiladu.

**11 ADRODDIADAU O GYFARFODYDD ALLANOL:**

Adroddwyd fod y cyngerdd a drefnwyd gan IO tuag at y gronfa i ail doi to Eglwys Sant Peris wedi bod yn llwyddiant yn gymdeithasol ac ariannol. Adroddwyd bod problemau parcio o dro i dro o flaen yr Eglwys.

**12 CYFARFOD NESAF:**

Yn Y Ganolfan, Llanberis nos Fercher y 12fed o Fehefin, 2019 am 7yh.

Arwyddwyd a chafwyd yn gywir…………………….................…........................................Cadeirydd

 Mehefin y 12fed, 2019

Clerc ……………………….....…………………….......................Dyddiad …………………...........................